Man beseer in KZN-ongeluk | Nuus24
Johannesburg – 'n Man is Vrydag ernstig beseer nadat sy motor teen 'n elektriese paal in Ballito, KwaZulu-Natal gebots het, het paramedici gesê. "Die man het uitgeswaai om 'n aankomende voertuig te vermy waarna sy voertuig omgeslaan en teen die elektriese paal gebots het," het Santi Steinmann, woordvoerder van Netcare 911, gesê. Volgens Steinmann is die man weens die impak van die botsing uit die voertuig geslinger. Paramedici het die man op die toneel behandel voordat hy na die Netcare Alberlito-hospitaal geneem is. – Volg Nuus24 op Twitter.